પ્રશાંત દયાળ (મેરાન્યૂઝ, અમદાવાદ): વર્ષ 2005માં રાજસ્થાન અને ગુજરાત પોલીસ દ્વારા ઠાર મારવામાં આવેલા ગેંગસ્ટર સોહરાબુદ્દીન શેખ અને તેના સાથી તુલસીરામ પ્રજાપતિ હત્યાનો કેસ હાલમાં મુંબઈ સીબીઆઈ કોર્ટ સામે ચાલી રહ્યો છે. કેસની સૌથી પ્રથમ તપાસ શરૂ કરનાર નિવૃત્ત પોલીસ ઇન્સ્પેક્ટર વી.એલ. સોલંકી મુંબઈ કોર્ટમાં તારીખ ૧૭મી ઓક્ટોબરના રોજ જુબાની આપી હતી. જોકે મુંબઇ જતા પહેલા તેમણે ગુજરાત પોલીસ અને સીબીઆઈ કોર્ટ સામે શંકા વ્યક્ત કરી હતી. પરંતુ જુબાની આપવા આવેલા નિવૃત્ત ઇન્સ્પેક્ટર વી. એલ. સોલંકી પોતાના જ વ્યવહારને કારણે શંકાના દાયરામાં આવી ગયા છે.